# data[].attributes.attachment_link.readable_text
קבלו ניוזלטר יומי המסכם את חדשות היום ישירות למייל שלכם. לחצו להרשמה

לדברי החברה אנשים מבלים יותר מדי שעות במרוצת חייהם בקיפול כביסה, ואין מכונות שיכולות לעשות את העבודה. לכן הם המציאו את ה"לנדרואיד" (Laundroid). בשלב זה מדובר באבטיפוס בגודל של מקרר, שיכול לקפל חולצת טריקו בתוך 5-10 דקות. עם זאת, בחברה פועלים לקיצור הזמן ולהפחתת הגודל של המוצר עד להשקה הרשמית של המוצר ב-2017. בהמשך, המטרה היא למכור את המוצר לבתי אבות סיעודיים החל מ-2018, כשעד 2020 התקווה היא שיצליחו ליצור גרסה לשימוש ביתי, שתחובר לארונות.

המכשיר מבוסס על טכנולוגיית זיהוי תמונות ורובוטיקה, ופועל כך שברגע שמכניסים כביסה ללנדרואיד, הוא מתחיל בזיהוי סוג הבגדים, וזרועות הרובוט עוסקות בקיפול. מהחברה נמסר כי חברו לפנסוניק ולדאיווה לפיתוח משותף ומכירת המוצר.

# data[].attributes.attachment_link.title
לא משתלטים על ערימות הכביסה? המכונה גם תקפל את הבגדים

# data[].attributes.attachment_link.description
קבלו ניוזלטר יומי המסכם את חדשות היום ישירות למייל שלכם. לחצו להרשמה לדברי החברה אנשים מבלים יותר מדי שעות במרוצת חייהם בקיפול כביסה, ואין מכונות שיכולות לעשות את העבודה. לכן הם המציאו את ה"לנדרואיד" (Laundroid). בשלב זה מדובר באבטיפוס בגודל של מקרר, שיכול לקפל חולצת טריקו בתוך 5-10 דקות.

# data[].attributes.attachment_link.title
רוכש לעצמי אחד כזה - מקפל כביסה אוטומטי

# data[].attributes.attachment_link.readable_text
דמיינו שהייתם יכולים להעביר את הכביסה הנקייה לחבר שיקפל אותה עבורכם. ככה מסבירה FoldiMate את היתרונות של מכונת קיפול הבגדים שלה. על פי החברה, מקפל הכביסה הרובוטי מקצר בחצי את הזמן שאתם מבזבזים על המטלה הסיזיפית הזאת.

FoldiMate שהוקמה ב-2012 השיקה בזמנו קמפיין גיוס המונים בקיקסטארטר שלא צלח ועכשיו, 3 שנים אחרי הקמפיין שהציג אבטיפוס ראשוני, היא חושפת מכונת קיפול בגובה של 71 ס"מ, ברוחב של 81 ס"מ ובעומק של 79 ס"מ, אשר מסוגלת לישר, לרענן ולקפל את מרבית סוגי הבגדים.

גודלה כשל מייבש סטנדרטי וניתן להניח אותה על מכונת הכביסה או על המייבש. על מנת לקפל את הכביסה באמצעות ה-FoldiMate Family, שהינו הדגם המסחרי הראשון של החברה, עליכם לתלות בין 15 ל-20 פרטי לבוש בקדמת המכונה, וזאת תקפל אותם אחד אחד ותערום אותם בערימה מסודרת בתוך מגירה שיכולה להכיל בין 10 ל-30 פריטים.

כל הבגדים מקופלים באותה הדרך, אבל ניתן לרכוש שיטות קיפול נוספות באתר האינטרנט של החברה. על פי החברה, התליה של כל בגד לוקחת 5 שניות, כאשר תהליך היישור אורך בין 20 ל-30 שניות והקיפול עצמו נמשך 10 שניות. ה-FoldiMate מסוגלת לקפל מכנסיים, חולצות, מגבות וציפות לכריות, אבל היא לא תקפל פריטים גדולים כמו מצעים או פריטים קטנים כגון תחתונים, חזיות וגרביים.

המחיר של מכונת קיפול הכביסה טרם נקבע אבל החברה מכוונת לטווח מחירים של בין 700 ל-850 דולר למכונה, כאשר הפיצ'ר של יישור הקפלים יעלה עוד 200 עד 300 דולר וקפסולות לבישום ולריענון הבגדים יעלו בין 15 ל-40 דולר ליחידה. החברה תאפשר הזמנה מוקדמת של ה-FoldiMate במהלך שנת 2017 כאשר המוצר יישלח ללקוחות בשנת 2018.

הוספה לנושאים שמעניינים אותי

רוצה להתעדכן בנושאים הקשורים לכתבה?

לחיצה על הנושא תוסיף אותו לרשימת "הנושאים שמעניינים אותי", שםניתן לקרוא ולנהל את ההתראות כשמתפרסמת כתבה בנושא.

לצפייה בכתבות וניהול הנושאים, יש ללחוץ על כפתור בסרגל העליון

הבנתי, תודה!

# data[].attributes.attachment_link.title
חדש בשוק: מכונה רובוטית שתקפל לכם את הכביסה

# data[].attributes.attachment_link.description
דמיינו שהייתם יכולים להעביר את הכביסה הנקייה לחבר שיקפל אותה עבורכם. ככה מסבירה FoldiMate את היתרונות של מכונת קיפול הבגדים שלה. על פי החברה, מקפל הכביסה הרובוטי מקצר בחצי את הזמן שאתם מבזבזים על המטלה הסיזיפית הזאת.

# data[].attributes.attachment_link.readable_text
מכונת הכביסה מכבסת לנו את הבגדים - אז למה שרובוט לא יקפל אותם? שלוש סטודנטיות בטכניון פיתחו את iFold Project - רובוט מקפל כביסה, המסוגל לקפל חולצות, מכנסיים וגם מגבות קטנות. צפו איך הרובוט עובד:

הרובוט פותח על ידי ספיר כהן, נועה פז והילה לבבי במסגרת קורס ארדואינו ו-IOT בפקולטה למדעי המחשב. הפרויקט הוצג בשבוע שעבר ביום הפרויקטים השנתי של הפקולטה למדעי המחשב בטכניון. במסגרת זו הוצגו פרויקטי סטודנטים שפותחו במסגרת המעבדה לפיתוח מערכות ותוכנה בפקולטה.

"האלגוריתמים שפיתחנו מאפשרים למשתמש לבחור בין קיפול בגדים שונים ושיטות קיפול שונות ולקבל תזכורות לנייד על פי רצון המשתמש," הסבירה פז.

הרובוט בנוי משלוש זרועות, שלושה מנועים ומשטחי פלסטיק המבצעים את הקיפול. המשתמש נדרש להגדיר באפליקציה את סוג הבגד (מכנסיים, חולצה, מגבת קטנה), לפרוש אותו על המכשיר וללחוץ על כפתור. שלוש הסטודנטיות מעידות כי החלק הקשה ביותר היה הפיתוח המכני. "יש לנו המון נסיון בתוכנה, אבל ההתמודדות עם האתגרים המכניים הייתה מסובכת ודרשה מאיתנו הרבה ניסויים ושיפורים".

בטכניון אומרים כי הקורס לתכנות מערכות בסביבת ארדואינו מתקיים בשיתוף עם מיקרוסופט מו"פ, ומאפשר לסטודנטים שימוש בטכנולוגיות ובתוכנות חדישות במהלך לימודיהם, לרבות סמארטפונים וטאבלטים להרצת אפליקציות במהלך הפיתוח. במסגרת הקורס, שנועד לאתגר את הסטודנטים בפרויקטים עצמאיים של בניית מוצר, תכננו הסטודנטים מערכות חכמות המשלבות חומרה ותוכנה בעזרת בקרים מבוססי ארדואינו.

הקורס שבו השתתפו הסטודנטיות הוא בהובלת איתי דברן, המתרגלים: בוריס ואן סוסין, ניצן פרי-חדש, אריאל יחזקאלי ומרינה מינקין, וד"ר ניר לוי מנהל קשרי אקדמיה במיקרוסופט.

# data[].attributes.attachment_link.title
הרובוט הישראלי שיקפל לכם את הכביסה

# data[].attributes.attachment_link.description
מכונת הכביסה מכבסת לנו את הבגדים - אז למה שרובוט לא יקפל אותם? שלוש סטודנטיות בטכניון פיתחו את iFold Project - רובוט מקפל כביסה, המסוגל לקפל חולצות, מכנסיים וגם מגבות קטנות. צפו איך הרובוט עובד: הרובוט פותח על ידי ספיר כהן, נועה פז והילה לבבי במסגרת קורס ארדואינו ו-IOT בפקולטה למדעי המחשב.